Mayi mǎn wē bīyə́m bíé á mgbág abuí məndím, akǒl mod lâyǐ kīg fə bɔ́ bǎd ndə́gələ, mim̀byɛ̌ bíyə́m myâyǐ kīg fə̄ bɔ́ bǎd ndə́gələ. 14Abǒg tē hḿ māyi bɔ̌ naa məndím mábán mə́ vɔ́bí, mayi bɔ̌ naa aswé dábán á lod anə́ ḿbɔ̄n, Ǹtondôbə Zambá énye a kɔ́bɔ. 15Éyɔŋ mayi vəŋan ńnam Égîptɛn bilíg, éyɔŋ wáyi lígī təgě fə ai dzóm étēde, éyɔŋ mǎyi bímī é bod bə́sə̄ bə́ tɔ̄á étēde, bâyi yə̌m naa mǎ mə̄ nə́ Ńtondôbə. 16Ńyón bəngɔ̌n yā məyɔŋ báyi yón hīlí. Bâyi wā yōn ású Égîptɛn ai ǹkunda wóé ósə. Bâyi yón ńyón hī, Ǹtondôbə Zambá énye a kɔ́bɔ.